GlobeNewswire: Silmäasema Oyj:n listautumisanti on ylimerkitty ja listautumisannin lopullinen merkintähinta on 6,90 euroa osakkeelta\n2017-06-08 14:00 CEST\nPörssitiedote 8.6.2017, klo 15.00\nSilmäasema Oyj:n ("Silmäasema" tai "Yhtiö") hallitus on yhdessä myyjien (määritelty jäljempänä) puolesta toimivan Intera Fund II Ky:n ("Intera") kanssa tänään tehnyt päätöksen listautumisannin toteuttamisesta. Osakkeiden lopullinen merkintähinta ("Lopullinen Merkintähinta") listautumisannissa (määritelty jäljempänä) on 6,90 tarjottavalta osakkeelta (määritelty jäljempänä), mikä vastaa noin 98 miljoonan euron markkina-arvoa välittömästi listautumisannin (määritelty jäljempänä) jälkeen. Listautumisannin kysyntä oli vahvaa, ja listautumisanti ylimerkittiin moninkertaisesti. Kaupankäynnin yhtiön osakkeilla (määritelty jäljempänä) odotetaan alkavan Helsingin Pörssin prelistalla arviolta 9.6.2017.\nSilmäasema laskee liikkeeseen 5 099 057 Yhtiön uutta osaketta ("Uudet Osakkeet")("Osakeanti"), mikä vastaa noin 35,8 prosenttia Yhtiön ulkona olevien osakkeiden kokonaismäärästä listautumisannin jälkeen. Lisäksi Intera Fund II Ky sekä Yhtiön tietyt muut osakkeenomistajat (yhdessä Interan kanssa "Myyjät") myyvät 3 100 000 Yhtiön olemassa olevaa osaketta ("Myyntiosakkeet" ja yhdessä Uusien Osakkeiden kanssa "Tarjottavat Osakkeet) ("Osakemyynti", ja yhdessä Osakeannin kanssa "Listautumisanti").\n1 000 000 Uutta Osaketta lasketaan liikkeeseen yksityishenkilöille ja yhteisöille Suomessa ("Yleisöanti") ja 8 162 980 osaketta allokoidaan institutionaalisille sijoittajille Suomessa ja kansainvälisesti ("Instituutioanti") olettaen, että lisäosakeoptio (määritelty jäljempänä) käytetään täysimääräisesti. Instituutioanti herätti merkittävää kiinnostusta korkeatasoisten suomalaisten ja kansainvälisten sijoittajien keskuudessa ja se ylimerkittiin moninkertaisesti. Yleisöanti herätti vahvaa kiinnostusta ja se ylimerkittiin kuusinkertaisesti. Yleisöannissa tehdyt sitoumukset hyväksytään kokonaan 100 osakkeeseen saakka ja tämän ylittävältä määrältä noin 10,8 prosentin osalta annetuista merkintäsitoumuksista.\nLisäksi Silmäasema laskee liikkeeseen 265 935 Uutta Osaketta Silmäaseman hallituksen jäsenille sekä Silmäaseman työntekijöille, jotka olivat suorassa työsuhteessa Silmäasemaan merkintäajan päättymiseen 6.6.2017 saakka sekä itsenäisille lääkäreille, ammatinharjoittajaoptikoille ja ketjuyrittäjille ("Henkilöstöanti"). Henkilöstöannin osakekohtainen merkintähinta on 10 prosenttia alhaisempi kuin Lopullinen Merkintähinta, eli 6,21 euroa Tarjottavalta Osakkeelta. Henkilöstöantiin osallistuvien itsenäisten lääkäreiden, ammatinharjoittajaoptikkojen ja ketjuyrittäjien saama alennus Uusien Osakkeiden Lopullisesta Merkintähinnasta ei kuitenkaan ole miltään osin verovapaa etu tuloverolain 4 luvun 66 §:n henkilöstöantia koskevan säännöksen nojalla. Ylikysynnän johdosta Yhtiön hallitus on päättänyt korottaa Henkilöstöannissa tarjottavien Uusien Osakkeiden määrää alustavasta 50 000 Uuden Osakkeen enimmäismäärästä yllä mainittuun 265 935 Uuteen Osakkeeseen. Henkilöstöannissa tehdyt sitoumukset hyväksytään täysimääräisesti.\nYhtiö saa Listautumisannista noin 35 miljoonan euron bruttovarat ja Myyjät saavat noin 30 miljoonan euron bruttovarat olettaen, että lisäosakeoptio (määritelty jäljempänä) käytetään täysimääräisesti. Yhtiön ulkona olevien osakkeiden kokonaismäärä nousee 14 248 805 osakkeeseen, kun Osakeannissa tarjotut Uudet Osakkeet rekisteröidään kaupparekisteriin arviolta 8.6.2017. Osakkeenomistajien kokonaismäärä nousee Listautumisannin jälkeen yli 5 500 osakkeenomistajaan.\nYleisöannissa ja Henkilöstöannissa annetut osakkeet odotetaan kirjattavan hyväksytyn sitoumuksen antaneiden sijoittajien arvo-osuustileille ensimmäisenä pankkipäivänä hinnoittelun jälkeen, eli arviolta 9.6.2017. Instituutioannissa osakkeet ovat valmiina toimitettaviksi maksua vastaan arviolta 13.6.2017 Euroclear Finland Oy:n kautta.\nKaikille Yleisöantiin ja Henkilöstöantiin osallistuneille sijoittajille lähetetään vahvistusilmoitus sitoumusten hyväksymisestä ja osakkeiden jakamisesta arviolta 13.6.2017. Ylimääräiset sitoumuksiin liittyvät maksut palautetaan sijoittajien pankkitileille arviolta viidentenä pankkipäivänä hinnoittelun jälkeen, eli arviolta 15.6.2017. Mikäli sijoittajan pankkitili on eri rahalaitoksessa kuin merkintäpaikka, palautettavat varat maksetaan suomalaiselle pankkitilille rahalaitosten välisen maksuliikenteen aikataulun mukaisesti arviolta viimeistään kaksi pankkipäivää myöhemmin.\nKaupankäynnin osakkeilla (määritelty jäljempänä) odotetaan alkavan Helsingin Pörssin prelistalla arviolta 9.6.2017 ja Helsingin Pörssin pörssilistalla arviolta 13.6.2017. Osakkeiden ISIN-tunnus on FI4000243399 ja kaupankäyntitunnus on SILMA.\nIntera ja Nordea Bank AB (publ), Suomen sivuliike ("Nordea" tai "Pääjärjestäjä") voivat lisäksi sopia, että Pääjärjestäjällä on oikeus ostaa 30 päivän ajan Yhtiön osakkeiden ("Osakkeet") kaupankäynnin alkamisesta Helsingin Pörssissä (minkä ajanjakson odotetaan olevan 9.6.2017-8.7.2017) enintään 1 229 858 Osaketta tai hankkia näille ostajia ylikysynnän kattamiseksi ("Lisäosakeoptio"). Lisäosakkeet vastaavat noin 15,0 prosenttia Tarjottavista Osakkeista ja niiden tuottamasta äänimäärästä.\nNordea vakauttamisjärjestäjänä ("Vakauttamisjärjestäjä") voi lain sallimissa rajoissa 30 päivän ajan Osakkeiden kaupankäynnin alkamisesta Helsingin Pörssissä (minkä ajanjakson odotetaan olevan 9.6.2017-8.7.2017) suorittaa toimenpiteitä, jotka vakauttavat, ylläpitävät tai muuten vaikuttavat Osakkeiden hintaan. Vakauttamisessa noudatetaan markkinoiden väärinkäyttöasetusta (EU) N:o 596/2014 (Markkinoiden väärinkäyttöasetus) sekä komission delegoitua asetusta (EU) 2016/1052 Markkinoiden väärinkäyttöasetuksen täydentämisestä takaisinosto-ohjelmiin ja vakauttamistoimenpiteisiin sovellettavia edellytyksiä koskevilla teknisillä sääntelystandardeilla. Vakauttamisjärjestäjä voi tehdä vakauttamiseen liittyvän osakelainaussopimuksen Interan kanssa.\nNordea Bank AB (publ), Suomen sivuliike toimii Listautumisannin pääjärjestäjänä ja OP Yrityspankki Oyj järjestäjänä. Roschier Asianajotoimisto Oy toimii Yhtiön oikeudellisena neuvonantajana listautumisessa. Borenius Asianajotoimisto Oy toimii Järjestäjien oikeudellisena neuvonantajana.\nToimitusjohtaja Pasi Kohmo:\n"Me Silmäasemalla olemme erittäin iloisia ja tyytyväisiä sijoittajien suuresta kiinnostuksesta Silmäaseman listautumisantia kohtaan. Haluankin kiittää kaikkia listautumisantiimme osallistuneita uusia osakkeenomistajiamme. Yli 40-vuotias Silmäasema on kasvanut kannattavasti viime vuodet, ja listautuminen antaa meille entistä paremmat mahdollisuudet toteuttaa menestyksekästä kasvustrategiaamme myös jatkossa. Tavoitteenamme on olla markkinajohtaja optisessa kaupassa sekä silmien terveyteen liittyvässä sairaalatoiminnassa, mukaan lukien kaihi- ja taittovirheleikkaukset. Jatkamme tästä eteenpäin pitkäjänteistä ja määrätietoista työtämme tavoitteidemme saavuttamiseksi.\nHallituksen puheenjohtaja Juha Saarinen:\n"Silmäasema keräsi listautumisannissa yhteensä 35 miljoonaa euroa uutta pääomaa. Kerätyillä varoilla on tarkoitus vahvistaa yhtiön pääomarakennetta ja tukea Silmäaseman strategiaa, jonka keskiössä ovat toimipaikkaverkoston laajentaminen, vertailukelpoisen kasvun voimistaminen sekä kannattavuuden parantaminen. Listautumisannin myötä Silmäasemalla on yli 5 500 uutta osakkeenomistajaa, joista jokaisen haluan toivottaa tervetulleeksi mukaan Silmäaseman ainutlaatuiseen kasvutarinaan."\nHallituksen jäsen ja Interan hallituksen puheenjohtaja Tuomas Lang:\n"Silmäasema on juuri sellainen kasvava ja kehittyvä terveydenhuoltoalan palveluyritys, joita Suomi tarvitsee. Onkin hienoa saada olla mukana viemässä Silmäasemaa pörssiin. Jäämme Interassa luottavaisin mielin merkittäväksi omistajaksi yhtiöön myös listautumisen jälkeen.\nPasi Kohmo, toimitusjohtaja, Silmäasema, p. 050 331 7015, pasi.kohmo@silmaasema.fi\nKati Räihä, markkinointi- ja viestintäjohtaja, Silmäasema, p. 050 416 6764, kati.raiha@silmaasema.fi\nJuha Saarinen, hallituksen puheenjohtaja, Silmäasema, p. 040 513 9473, juha.saarinen@silmaasema.fi\nTämän tiedotteen sisältämä tieto ei ole tarkoitettu julkistettavaksi tai levitettäväksi suoraan tai välillisesti Yhdysvalloissa, Kanadassa, Australiassa, Hongkongissa, Etelä-Afrikassa, Singaporessa tai Japanissa.\nTämä kirjallinen materiaali ei ole tarjous arvopapereiden myymiseksi Yhdysvalloissa, eikä arvopapereita saa tarjota tai myydä Yhdysvalloissa, ellei niitä ole rekisteröity Yhdysvaltain vuoden 1933 arvopaperilain (muutoksineen) ja sen nojalla annettujen säännösten ja määräysten mukaisesti tai ellei rekisteröintivelvollisuudesta ole poikkeusta. Silmäasema Oyj ("Yhtiö") ei aio rekisteröidä mitään osaa arvopapereita koskevasta listautumisannista Yhdysvalloissa, eikä arvopapereita tarjota yleisölle Yhdysvalloissa.\nArvopapereiden liikkeeseen laskemiselle, käyttämiselle ja/tai myymiselle listautumisannissa on asetettu erityisiä oikeudellisia tai lainsäädännöllisiä rajoituksia tietyissä valtioissa. Yhtiö, Nordea Bank AB (publ), Suomen sivuliike ("Nordea") ja OP Yrityspankki Oyj ("OP") eivät ole vastuussa, jos tällaisia rajoituksia rikotaan.\nNordea ja OP toimivat yksinomaan Yhtiön, eivätkä kenenkään muun tässä tiedotteessa mainittuun transaktioon yhteydessä olevan tahon puolesta, eivätkä pidä ketään muuta henkilöä (oli tällainen henkilö sitten tämän tiedotteen vastaanottaja tai ei) asiakkaanaan transaktion yhteydessä eikä se ole vastuussa asiakkailleen tarjoaman asiakassuojan, järjestämisestä tai neuvojen antamisesta kenellekään muille henkilöille koskien tämän tiedotteen sisältöä tai muuta tässä tiedotteessa viitattua transaktiota. Nordea ja OP eivät ole vahvistaneet tämän tiedotteen sisältöä eivätkä ole vastuussa tämän tiedotteen sisällöstä.\nTämä kirjallinen materiaali ei ole tarjous tässä viitattujen arvopapereiden myymiseksi Isossa-Britanniassa. Isossa-Britanniassa ei ole hyväksytty tässä viitattuihin arvopapereihin liittyvää esitettä eikä sellaista tulla rekisteröimään. Tässä esitetyt tiedot on suunnattu ainoastaan (i) henkilöille, jotka ovat Ison-Britannian ulkopuolella tai (ii) henkilöille, joilla on ammattimaista kokemusta sijoittamisesta Ison-Britannian vuoden 2000 rahoituspalvelu- ja markkinalain (Financial Services and Markets Act) (Financial Promotion) vuoden 2005 määräyksen ("Määräys") 19(5) artiklan tarkoittamalla tavalla ja (iii) Määräyksen 49(2) mukaisille korkean varallisuustason omaaville tahoille (high net worth entities) taikka muille henkilöille, joille asiakirja voidaan laillisesti tiedottaa (kaikki edellä mainitut henkilöt yhdessä, "relevantit henkilöt"). Kaikki tähän tiedotteeseen liittyvä sijoitustoiminta on ainoastaan relevanttien henkilöiden saatavilla ja siihen ryhdytään ainoastaan relevanttien henkilöiden kanssa. Kenenkään, joka ei ole relevantti henkilö, ei tule toimia tämän asiakirjan perusteella tai luottaa sen sisältöön.\nThis content was originally distributed by GlobeNewswire on 2017-06-08 14:00 CEST


Keski-ikäinen mies oli kriisiytyä kirjastossa – Uutissirkus\nKeski-ikäinen mies oli kriisiytyä kirjastossa\nSilminnäkijöiden mukaan tapaus liittyi slaavilaiseen kirjallisuuteen. Se sattui taannoin itäisessä Päijät-Hämeessä juuri ennen kirjaston sulkemisaikaa, kun mies latoi lainojaan palautusautomaattiin.\nKeski-ikäinen mies onnistui ottamaan toisella kädellään kuvan tilanteesta. Tai ei siis kädellään vaan tarkemmin sanottuna puhelimellaan, koska vaikeaahan sitä nyt ihmisen raajalla mitään kuvia on ottaa.\nNäytölle oli ilmaantunut täysin ilman ennakkovaroitusta suurehkoilla kirjasimilla muotoiltu hälytys “laita nide viivakoodi ylöspäin”.\nKoska miehen palautushihnalle asettama venäläinen teos oli selvästi Suomen aluevesirajan sisäpuolella, hän esitti täysin oma-aloitteisesti virka-apupyynnön kirjaston henkilökunnalle. Tilanteen eskaloituessa oli lähistöllä liikuskellut naishenkilö täysin ilman virallista virka-apupyyntöä kääntänyt ikääntynemmän lainausasiakkaan kirjan vaadittuun asentoon, jolloin kriisiintynyt tilanne kirjaston julkisissa asiakastilossa alkoi palautua normaaliksi.\nTapaus ei aiheuttanut suurehkoa varaa ympäristölle ja sitä aiotaan muistella seuraavalla tauolla virkailijoiden kahvihuoneessa nimikkeellä “päivittäiset sählingit”, ellei jotain merkittävämpää puheenaihetta satu löytymään, nyt kun Bob Dylanin Nobel-palkintokin on saatu käsitellyksi.\nUlkoasianvaliokunnan varapuheenjohtaja Pertti Salolainen on ymmällään tilanteesta:\n“En ole lukenut tapauksesta edes mediasta, eikä kukaan ole nyhjäissyt takinhihasta Hakaniemen torilla. jossa en käy kuin joskus näyttäytymässä. Ilman muuta kriisi olisi pitänyt viedä UTVA:an vaiettavaksi. Tämähän koskee meitä kaikkia ja varsinkin gallupeja”.\nmuuten vaan sota


Yöheräilyä vauvana - huonounisuutta aikuisena | Terveys | Iltalehti.fi\nYöheräilyä vauvana - huonounisuutta aikuisena\nKeskiviikko 5.9.2012 klo 04.01 (päivitetty klo 10.02)\nHuonounisuus vauvana voi ennustaa unettomia öitä myös aikuisena.\nBritanniassa tehdyn tutkimuksen mukaan geneettiset tekijät selittivät vauvoilla noin 40 prosenttia yöheräämisistä, aamun heräämisajasta ja päiväunien kestosta. Tutkimuksesta kertoi Duodecim-lehti elokuussa.\nVaikka ympäristötekijöillä on suuri merkitys nukkumisessa, perimän vaikutus näkyy aikuisenakin.\n- Unen häiriintymiselle altistavat persoonallisuuden piirteet, kuten ahdistusherkkyys, ovat melko stabiileja, ja siten ongelmat voivat jatkua lapsuudesta aikuisuuteen, sanoo psykiatrian professori, ylilääkäri Tiina Paunio.\nNukkumisen perinnöllisyyttä on tutkittu toistaiseksi vähän. Suomessa alkoi viime vuonna tutkimus, jossa selvitetään perimän vaikutusta vauvojen unirytmiin. Tutkimuksessa on mukana vastasyntyneitä ja heidän vanhempiaan.\n- Vanhemmat vastaavat jo ennen vauvan syntymää omia nukkumistottumuksiaan koskevaan kyselyyn. Kun vauva syntyy, otetaan geeninäytteitä niin vauvan napaverestä kuin vanhemmiltakin, kertoo lastenneurologian erikoislääkäri Outi Saarenpää-Heikkilä Tampereen yliopistollisesta sairaalasta.


Avoimet työpaikat | Suomen Panttilaina\nMeillä on yksi avoin työpaikka:\nMielenkiintoista ja monipuolista asiakaspalvelutyötä arvoesineiden parissa.\nArvioitsijan työtehtäviin kuuluu asiakaspalvelutehtävät tiskillä, puhelimitse ja sähköisesti, arvoesineiden vakuusarvon arviointi, esineiden jälleenmyyntiin liittyvät huutokauppatyöt sekä tuotteiden myynti konttoreissa, toimistotyöt, varastonhoito ja postitus.\n- Työhön sopivaa koulutusta esim. kelloseppä, kultaseppä, myyntityö, tai aikaisempaa työkokemusta panttialalta tai muista alalle sopivista työtehtävistä\n- Kokemusta rahankäsittelystä ja kassatyöskentelystä\n- Tarkkuutta, oma-aloitteisuutta, luotettavuutta ja hyviä vuorovaikutustaitoja\n- Tuotetietämystä ja kiinnostusta arvoesineitä, kuten koruja, arvokelloja, soittimia, elektroniikkaa ja taidetta kohtaan\nTällä hetkellä Suomen Panttilaina Oy:llä on kolme konttoria pääkaupunkiseudulla, Helsingissä Hakaniemen Pantti ja Vuosaaren Pantti, ja Vantaan Myyrmäessä Myyrmäen Pantti.\nSuomen Panttilaina Oy on Ruotsin johtavan ja nopeasti laajenevan panttilainaamoyrityksen Pantbanken Sverigen tytäryhtiö Suomessa. Toiminta-ajatuksenamme on arvioida ja tarjota asiakkaillemme lainaa arvoesineitä vastaan. Henkilökunnallamme on laaja kokemus erilaisten esineiden arvioimisesta. Lainanvakuutena panttilainaamoissa käyvät esimerkiksi jalometallit, taide, soittimet, elektroniikka ja taidelasiesineet. Lainauksen lisäksi toimintaamme kuuluu hoitamattomien lainojen myynti julkisessa verkkohuutokaupassamme, sekä yritykselle takaisinostettujen esineiden jälleenmyynti verkkokaupassamme ja konttoreissamme.\nKolme konttoriamme, Hakaniemen Pantti, Vuosaaren Pantti ja Myyrmäen Pantti sijaitsevat pääkaupunkiseudulla hyvien kulkuyhteyksien varrella. Tällä hetkellä yrityksessämme työskentelee kahdeksan työntekijää. Nyt etsimme uutta ja energistä arvioitsijaa porukkaamme.\nTyöaika sijoittuu pääsääntöisesti arkipäiville kello 10.00-18.00, työtuntimäärien vaihdellessa konttoreittain 37,5 tunnista 42,5 tuntiin viikossa. Yrityksemme tarjoaa määräaikaisille työntekijöilleen työterveyspalvelut Mehiläisessä.\nEtsimme määräaikaista, kokoaikaista panttivirkailijaa työskentelemään kaikissa toimipisteissämme. Työ alkaa sopimuksen mukaan ja päättyy 31.12.2022\nLähetäthän hakemuksesi ja ansioluettelosi mahdollisimman pian osoitteeseen jani.kovasiipi@suomenpanttilaina.fi. Hakuaika loppuu 28.02.2022. Voit liittää hakemukseesi myös mahdollisen palkkatoiveesi.\nJani Kovasiipi, operatiivinen päällikkö\nTavoitettavissa arkisin 10-17:00.


kaksitoista kuukautta palkkapäivä Lainat- upea koulujen ra - RPG Forum\nkaksitoista kuukautta palkkapäivä Lainat- upea koulujen ra\nWysłany: Nie 19:40, 09 Lut 2014 Temat postu: kaksitoista kuukautta palkkapäivä Lainat- upea koulujen ra\nSinun pitäisi ilmoitus , toisaalta , että monia laitokset eivät toimittaa luottotiedot valmistella strategioita . Easy kuten thinggs kuten löytäminen asianmukaiset Selitys oman asunnon väärin . Suunnitelmat jotka ovat ottamien käyttäen jonkinlaista luonnon omaisuus kuin turvallisuus . Vertaa ja kontrasti erottuva laina yritykset ja saamiseksi alennettua hinnan Tietoa rahoitusapulainan . Mitä luottokorttiyhtiöt halua joku tietävät on rahaa etukäteen on heti paikka alareunassa omassa takaisinmaksu rutiinia siksi joudut maksamaan oman tasapainoisen ennen kuin maksat yli suuri korot palkkapäivä laina. Ei päänsärkyä ja luotto tarkastuksia ja laajennettu odottaa kaudet [link widoczny dla zalogowanych] perusteellisesti katsomaan teidän raportti ja jos saat ongelmat , antaa ohjeet ja väittävät kohti toimisto että Myönnetty teidän asiakirjan . viimeinen vaihtoehto on mennä web . Ennen tilanne voi maali kaikki selloffs maksaa takaisin on rahoitustuotteiden tarvitse olla saavutettu . Tällainen verkossa palkkapäivä laina voi myös olla erinomainen merkityksessä että he eivät vain tarve tahansa takuun jotta voit kokeneita olet laina .\nTämä tekniikka itse voidaan lisätä avain pistettä luotto track record ja voit luoda uutta luottoluokitus vaikka jos olet ollut hylätty ennen nyt. Toimettomuus yleensä myötävaikuttaa paljon ongelmia ja voi erät paljon huonompi . Muista hankkimalla lujittaa velat asuntolaina voi auttaa sinua monin tavoin [link widoczny dla zalogowanych] joudut katsomaan suhteen rahoitus ja jos olet erittäin tyytyväinen Näistä kuittaus raha antaa ja hoitaa ja tahansa lopullinen yksityiskohtia - joka sisältää todisteita Tämän Kaupan päivä . Muista, että kun vastakkain luottokortilla sinun pitäisi heitä työllistävät kuin katastrofi optiot vain. Miksi Get Jälleen Asuntolaina .\netsiminen suosituksen alkaen toisen henkilön olet varma, ja rahoitus virasto , on uskomattoman erinomainen . suoritettava Tämän liittohallitus on palauttaa edullinen mistään lainanantaja . us sisältää suuri haaste, koska taloudellinen ammattilaiset jotka arvioimaan ja kertomus USA hallitukset rahoitusvelat .\naion alkaa yksinkertaisin tapa get rahoitus saada autojen löydät joten toimivaltainen luotto . Tämä valinta ei ole halpaa eikä ovela lähinnä koska se luo Lisätiedot taloudellinen komplikaatioita ja tulee päätellä kaikki omaisuus [url=kaikkipikavipit.wordpress.com]kaikkipikavipit.wordpress.com[/url] ruokavalio suunnitelma ostajat nostaa geometrisesti siirtymässä barrak n pubi . netto on elämä - suodatin jonkin useimmat ihmiset maailmassa joka on pääsy sähköiset. Vastaus olisi on luotto-pisteet echo oman kulutusluottoja käyttäytyminen saamalla haitallista tiedot poistettu teidän luottoluokitus ja saavuttaa optimistinen tiedot extra . Jos haluat tyyppi lause laina lähes kaikki ja täytyy , löydät se kuluessa 1 päivä alkaen saada asuntolaina hyväksytty .\njoka ei päästä pois yksilöiden lukuisia paikkoja saada hyvä return . Nämä lainat eivät halua suojaus .


Reseptivihko: Juustomuffinit eli lutakkolaiset puput\nDorkan otsikon selitys: muffinit perustuvat Nigellan Welsh Rarebit -muffiniohjeeseen, jota vähän muokkasin, joten tuntui korrektilta vaihtaa nimikin.\nNo joo, unohdetaan äskeinen... Nämä muffinit ovat mielestäni aivan huippuja! Sinapin, Worcestershire-soossin ja juuston yhdistelmä on vaan niin kovin toimiva. Muffinit ovat loistavaa tarjottavaa vaikka iltateellä, mutta koska en ole iltateeihmisiä, serveeraan niitä yleensä tomaattikeiton kyytipoikana. Eilen innostuin leipomaan näitä illalla ja poikkeuksellisesti todellakin nautin muffineita (5 kpl!) iltateen (jättikuppi jasmiiniteetä) kera. Nam!\nOlen varmaan tehnyt muffineita vain kerran alkuperäisohjeella, eikä niissä ollut kerrassaan mitään vikaa. Olen muokannut ohjetta ainoastaan siksi, että jääkaapistani löytyy harvoin Nigellan käyttämää cheddaria, mutta usein Koskenlaskija voimakas -sulatejuustoa, jota jää sienikeitosta puolikas paketillinen yli. Nigella käyttää ohjeessaan maitoa ja jogurttia, jotka olen korvannut piimällä. Pyöristin cupit sopiviksi deseiksi (inhoan 3/4-tyyppisiä määriä, kun mulla ei ole kovin tarkkoja mittausvälineitä), vähensin öljyn määrää, lisäsin ruisjauhon määrää ja mitähän vielä...\nSulatejuuston voi korvata jollakin voimakkaalla juustoraasteella: cheddarilla, goudalla, mustaleimaisella emmentalilla...\nSinappijauheen voi korvata nokareella Dijon-sinappia.\nMuffinien ainoa huono puoli on se, että ne jäävät muffinivuokiin kiinni. Kun ne jäähtyvät, tilanne helpottuu ja seuraavana päivänä asian kanssa ei ole juurikaan ongelmaa. Suosittelenkin, että jos käytät muffinipeltiä, vuoraa kolot paperivuoilla. Jos haluat mikrottaa muffineita, poista paperivuoat ennen lämmitystä. Tämä on kaikkien juustomuffinien ongelma, johon en vielä ole keksinyt ratkaisua.\nJa taas: muista puolitoistakertaistaa tl- ja rkl-mitat, jos et käytä virallisia mittalusikoita. 1 tl = 5 ml ja 1 rkl = 15 ml.\nJuustomuffinit 12 kpl\nPerustuu Nigella Lawsonin Welsh Rarebit Muffins -ohjeeseen\n1 tl englantilaista sinappijauhetta (Colman's)\n2,5 dl piimää (rasvaisinta mahdollista)\nSekoita kuivat aineet suurehkossa kulhossa.\nLaita piimä ja murusteltu sulatejuusto kattilaan. Lämmitä matalalla lämmöllä, kunnes juusto on suurinpiirtein sulanut. Ota kattila liedeltä ja lisää loput märät aineet ja sekoita tasaiseksi. Tarkista kuitenkin ennen munan lisäämistä, ettei seos ole kovin kuumaa.\nLisää piimä-juustoseos kuivien aineiden joukkoon. Sekoita vain sen verran, että aineet juuri ja juuri sekoittuvat.\nJaa taikina muffinivuokiin ja paista 20-25 minuuttia.\nLähettänyt m-tu klo 10.42\nTunnisteet: leivottu - suolainen


14.1.2019 Liity Pidä Saaristo Siistinä ry:n jäseneksi – saat sähköisen Vene 19 Båt -messulipun!\n11.1.2019 PSS ry:n 50-vuotisjuhlavuosi starttaa helmikuun Vene 19 Båt -messuilla!\nTänä vuonna on vierähtänyt 50 vuotta Pidä Saaristo Siistinä ry:n perustamisesta. Yhdistyksen juhlavuosi käynnistyy virallisesti Vene 19 Båt -messuilla Helsingissä 8.–17.2.\n8.1.2019 Tervetuloa Satamaseminaariin ja Tukholman Allt för Sjön -messuille 7.–9.3.2019!\nPidä Saaristo Siistinä ry:n vuotuinen koulutustapahtuma Satamaseminaari järjestetään 7.–9.3.2019. Ilmoittaudu nyt!


[1-10] [11-20] [21-30] [31-40] [41-50] [51-60] [61-70] [71-80] [81-90] [91-100] [101-110] [111-120] [121-130] [131-137]\nVuosikokous ke 9.12 klo 18.00 (24.11.2020)\nTervetuloa Melan Vääntäjät ry:n vuosikokoukseen. aika ke 9.12.2020 klo 18.00 paikka: Routionmäen yhteinäiskoulu (Havumetsäntie 4, 08350 Lohja). Kokouksessa käsitellään sääntömääräiset asiat. Jäseenkirjeessä on linkki Teams kokoukseen. Mikäli sinulla on vaikeuksia saada linkki auki, kopioi se uuteen istuntoon\nSuositus koronavirustartuntojen ehkäisemiseksi harrastustoiminnassa (20.10.2020)\nUudenmaan alueella koronavirusepidemia on kiihtymisvaiheessa, ja osa alueesta on vaarassa siirtyä leviämisvaiheeseen. Tilanne voi muuttua hyvinkin nopeasti. Koronavirusinfektio tarttuu herkimmin kaksi vuorokautta ennen ja jälkeen oireiden alusta. Leviämisen ehkäisemiseksi suosittelemme, että harrastustoiminnassa vähennetään ihmisten välisiä kohtaamisia ja samassa tilassa olemista. Harrastustoiminnassa, kuten urheiluseuroissa, kansalais- ja työväenopistojen kursseilla,taideoppilaitoksissa (esim. tanssi-, teatteri-, musiikki- ja kuvataideoppilaitoksissa),ryhmäharrastuksissa (esim. partio, orkesteri- ja kuorotoiminta) sekä muissa vastaavissa noudatetaan seuraavia koronaviruksen leviämistä ehkäiseviä ohjeita:  Harrastustoimintaan osallistuvia kehotetaan käyttämään kasvomaskia (yläasteikäisistä alkaen) harrastustoiminnan jatkumisen turvaamiseksi.  Harrastuksiin tullaan vain terveenä. Henkilön tulee olla täysin oireeton, lieviäkään oireita ei saa olla.  Kasvomaskia käytetään kaikissa tilanteissa, pois lukien urheilutilanteet. Myös kuoroharjoituksissa pyritään kasvomaskin käyttöön. Amatööriorkestereiden tulee harkita ohjelmistoaan ilman puhallinsoittimia, muut käyttävät kasvomaskia.  Kaikkien toimintaan osallistuvien henkilöiden tulee käyttää kasvomaskia koko tilaisuuden ajan, myös mahdollisen yleisön.  Harrastusryhmän koon suositellaan olevan alle 20 henkilöä.  Toimintaa suunnitellaan siten, että o kasvomaskia käytetään kaikissa tilanteissa, kts. yllä o noudatetaan 2 m turvavälejä sisä- ja ulkotiloissa o suositaan erillisiä pienryhmiä o vältetään ryhmien yhteisharjoittelua o vältetään ryhmien sekoittamista keskenään o muita tapoja kuten etäyhteyksiä hyödynnetään toiminnassa koronatartuntojen ehkäisemiseksi o harrastusvälineet ovat henkilökohtaisia, mutta yhteiskäyttöisten välineiden (kuten pallo) desinfektiosta tulee huolehtia o mahdollisuuksien mukaan harjoituksiin tullaan urheiluvälineet puettuna, pukutiloissa ja muissa yhteisissä tiloissa oleskelu minimoidaan o järjestävä taho huolehtii jälkisiivouksesta Lohjan kaupunki suosittelee, että mahdollisissa järjestettävissä tapahtumissa käytetään kasvomaskia. Tapahtumajärjestäjä voi edellyttää tapahtumaan osallistuvilta kasvomaskin käyttöä tiedottamalla siitä etukäteen. Tapahtuman järjestäjä on vastuussa riittävästä koronatartuntojen ennaltaehkäisystä ja turvallisuuden varmistamisesta THL:n, OKM:n ja lajiliittojen ohjeita noudattaen https://valtioneuvosto.fi/tietoakoronaviruksesta/rajoitukset-ja-suositukset.\nUimahallivuoro la 10.10 on peruttu, Hallivuorot alkavat la 17.10. (9.10.2020)\nHallivuorot alkavatkin vasta 17.10 klo 08-09.30. Tervetuloa mukaan.\nUimahallivuoro la 3.10 on peruttu (29.9.2020)\nUimahallivuoro lauantaina 3.10 on peruttu. Hallikausi alkaa siis vasta lauantaina 10.10 klo 8.00.\nPäiväretki Espoon saaristoon yhdessä Canoan kanssa la 26.9 klo 07.45 - n. 19-20.00 (26.9.2020)\nTule mukaan päiväretkelle Espoon saaristoon la 26.9 yhdessä Espoon Canoan kanssa. Lähtö Aurlahdesta ja paluu Aurlahteen. Vierailemme Canoalla ja tutustumme Espoon upeaan saaristoon. Tarkempi ohjelma, ohjeet sekä ilmoittautumistiedot läydät retket osiosta.\nReskutusharjoitus to 24.9 klo 18-20.00 (24.9.2020)\nVesien viilentyessä on kaatumistilanteessa hyvä päästävä nopeasti takaisin kajakin kyytiin. Tule mukaan harjoittelemaan pelastautumista ohjaajien avustuksella. Reskutusta olisi hyvä jokaisen osata. Harjoittelemme illan aikana eri pelastumistilanteita. Pukeudu normaaleihin melontavaatteisiin tai neopreenivaatteisiin, mikäli sinulla on sellaiset. Ota mukaan pyyhe, kuivat vaatteet, jotain pientä energiapitoista syötävää ja juotavaa.\nKajakkien lainausohjeet (6.7.2020)\nKajakkien lainausohjeet seuran jäsenille löytyvät Jäsenyys osiosta.\nPäiväretki Lohjanjärvellä la 11.7 lähestyy (4.7.2020)\nHelppo päiväretki Lohjanjärvellä lähestyy. Retkelle mahtuu vielä hyvin mukaan. Tule mukaan viettämään kivaa kesäpäivää järvellä. Ilmoittaudu mukaan nettisivujen kautta retket osiosta tai suoraan vastuuvetäjälle.: Tiina Ilmonen; ilmonen.tiina@gmail.com viimeistään ke 8.7.\nTorstaimelonnat alkavat - vähän nopeampi ja pidempi iltalenkki (23.6.2020)\nTorstaina 25.6 on kesän ensimmäinen torstaimelonta. Se on vähän nopeampi ja pidempi iltalenkki. Muut torstaimelonta päivämäärät ovat 30.7 ja 27.8. Torstaimelontaan ei tarvitse erikseen ilmoittautua, riittää että on seuran jäsen. Lähtö Aurlahden vajalta klo 18.00 ja paluu vajalle klo 21.00. Illan retken suunnasta vastaa melontaohjaaja. Saavuthan ajoissa vajalle, jotta ehdit varata haluamasi kajakin ja pakata se valmiiksi. On hyvä muistaa ottaa mukaan lippis, aurinkorasva, varavaatteita, juotavaa ja jotain pientä syötävää.\nPäiväretki Lohjanjärvellä la 27.6 yhdessä Espoon Canoan kanssa (21.6.2020)\nPäiväretki Lohjanjärvellä lauantaina 27.6 lähestyy. Retkelle mahtuu vielä mukaan, katso lisätietoja retket osiosta. Tule mukaan viettämään kivaa kesäpäivää. Ilmoittaudu mukaan nettisivujen kautta retket osiosta tai suoraan vastuuvetäjälle: Beatrice "Riisi" Huumonen beatrice.huumonen@saunalahti.fi


Liisan seikkailut peilimaailmassa | Kuiske\nLiisan seikkailut peilimaailmassa on elämysmatka\n25. toukokuuta ensi-iltansa saanut, James Bobin ohjaama Liisan seikkailut peilimaailmassa on suoraa jatkoa vuonna 2010 ilmestyneelle Liisa Ihmemaassa -elokuvalle. Kummankin elokuvan on käsikirjoittanut Linda Woolverton.\nSuositteltavaa on katsoa ensimmäisen osa, jotta saa jatko-osasta mahdollisimman paljon irti. Ensimmäinen osa sijoittui aikaan, jolloin Liisa oli 19-vuotias ja häntä uhkaa avioliitto ylimielisen jalosukuisen tylsimyksen kanssa. Ahdistunut Liisa päätyy Ihmemaahan, jossa hän tajuaa olleensa siellä ennenkin – kolmeatoista vuotta aiemmin.\nKolmentoista vuoden aikana Punainen Kuningatar (Helena Bonham Carter) on noussut julmaksi diktaattoriksi mestaten kaikki tielleen astuvat. Liisa päätyy Valkoisen Kuningattaren (Anne Hathaway) riveihin taistelemaan tämän jättipäistä siskoaan ja tämän hirmuista Pekoralisti-hirviötä vastaan. Elokuvan loppupuolella käydään eeppinen taistelu suurella shakkilaudalla, joka päättyy Liisan surmatessa Pekoralistin. Valkoinen kuningatar häätää siskonsa joukkoineen erämaille ja Liisa palaa omaan maailmaansa – luvaten Hatuntekijälle palaavansa vielä joskus.\nLiisan seikkailut peilimaailmassa sijoittuu muutaman vuoden päähän ajasta, johon ensimmäinen elokuva loppui – poikkeuksellista kyllä, ja ehkä jopa hieman arvattavaa, koska Burton jättäytyi tällä kertaa pois ohjaajan roolista – jatko-osa on edeltäjäänsä parempi.\nLiisan seikkailut peilimaailmassa ei ala edeltäjänsä tavoin matelemalla 1800-luvun väsyttävissä juhlissa, vaan ampaisee suoraan kohti seikkailuja. Tässäkään elokuvassa Liisa ei malta kauaa viihtyä oikean maailman ongelmien parissa, vaikka hänellä riittäisi työnsarkaa siinäkin. Alussa Liisa esitellään pelottomana kapteenina ohjaamassa kuolleen isänsä alusta kohti kotisatamaa, mutta varsin pian hyppää esiin Liisan jo tutuksi tullut epävakaisuus ja hän pakenee peilin läpi Ihmemaahan.\nElokuvan ensimmäinen osa oli niin tyhjentävä kokonaisuus, että jatko-osa on ilmiömäisellä tavalla rakennettu lähes kokonaan sen varaan, saaden siitä siltikin edeltäjäänsä toimivampi. Siinä missä ensimmäinen osa hyppeli epätasaisesti sinne tänne, tästä elokuvasta on helppo saada kiinni. Kiteytettynä elokuvan juoni keskittyy masentuneen Hullun hatuntekijän (Johnny Depp) perheongelmiin, sekä Kuningatarten (Anne Hathaway ja Helena Bonham Carter) vaikean sisarussuhteen korjaamiseen. Uutena hahmona elokuvassa nähdään itsekäs Herra Aika (Sacha Baron Cohen), joka toimii Suuren kellon portinvartijana ja vastoin odotuksia, sopii elokuvaan erittäin hyvin.\nCohen tuo mukanaan sopivan ripauksen huumoria, jota ensimmäisestä osasta jäi hieman uupumaan. Luonnollisesti kuvioissa pyörivät vanhat tutut hahmot; kuten Valkoinen kani (Michael Sheen), Absolem (Alan Rickman) sekä Irvikissa (Stephen Fry). Hatuntekijän painostuksesta Liisa matkustaa ajassa varastaakseen Kronosfäärin.\nKronosfääri on metallinen taikapallo, jota säilytetään Suuren Kellon kammiossa ja se antaa ajalle voimaa. Taikapallon avulla Liisa yrittää deletoida Hatuntekijän mahdollisen suruun kuolemisen, sekä kuningatarten välirikkoon johtaneet tapahtumat. Matkallaan Liisa törmää eri ajassa sekä vihollisiin että ystäviin, ja juoksee henkensä kaupalla kilpaa aikaa vastaan.\nPuvustaminen, lavastukset ja maskeeraukset ovat elokuvassa omaa luokkaansa. Suunnittelijat ovat tehneet loistokkaan työn fantasiamaailman luomisessa ja ajan kuvailussa. Elokuva on elämys, sen aikana ei tule vilkuiltua kelloa loppumisen toivossa, vaan sadankahdentoista minuutin ajan uppoutuu täysin vaihteleviin ja kiinnostaviin juonenkäänteisiin.\nAinoat miinuksen annan liian monille sivuhahmoille, sekä Mia Wasinowin roolisuoritukselle. Wasinow on toki erittäin lahjakas näyttelijä, mutta luontevuus ja heittäytymisen taito loistavat poissaolollaan, ja ainakin itse jäin Liisan rooliin niitä kaipaamaan.


Uskonaskel • katso viestiketjua - Kiitollisuus ja epäusko\nKiitollisuus ja epäusko\nViestin otsikko: Kiitollisuus ja epäusko\nLähetetty: 25. Joulu 2014 12:29\nTätä aihetta pohtiessani oli vaikea tietää, mistä aloittaa. Kuitenkin luotin, että Jumala antaa minulle sanat, kuten Hän on aiemminkin tehnyt.\nMitä on kiitollisuus ja miten sellaisen asenteen voi saavuttaa? Se ei aina välttämättä ole kovin helppoa, varsinkin jos olosuhteet elämässä eivät ole niin kovin mieluisia. Kuinka voi olla kiitollisella mielellä keskellä myrskyjä? Siinä on haaste, mutta toivon, että otat sen vastaan, mikäli et ole vielä löytänyt sitä elämääsi.\nTessalonikalaiskirjeessä sanotaan: "kiittäkää joka tilassa" (1 Tess. 5: 18). Tämä ei siis tarkoita, että kiitetään ainoastaan silloin, kun hyviä asioita tapahtuu, vaan että ollaan kiitollisia niistä ikävistäkin asioista, joita Jumala sallii. Raamatussa sanotaan, että kaikki käy niiden parhaaksi, jotka Jumalaa rakastavat (Room. 8: 28). Ei siis ainoastaan mieluisat asiat, vaan nekin, jotka eivät ole meille niin kovin helppoja. Salliessaan meille ikäviäkin asioita, Jumala kyllä tietää mitä tekee.\nOn tärkeää ymmärtää, että Jumala on meidän kanssamme olosuhteista riippumatta. Kun ymmärrämme ja sisäistämme tämän, voimme saada rauhan keskellä myrskyjäkin. Liian helposti ikävien asioiden keskellä alamme katsomaan olosuhteisiin sen sijaan, että kiinnittäisimme katseemme Kristukseen. Jumala on luvannut, ettei salli meille käydä mitään yli meidän omien voimiemme (1 Kor. 10: 13).\nMietitäänpä sitä, kun Jeesus käveli vetten päällä. Veneessä olevat opetuslapset säikähtivät luullen Jeesusta aaveeksi. Tämä kuitenkin rauhoitteli heitä ja pian Jeesus kutsui Pietarin astumaan ulos veneestä ja kävelemään luokseen. Pietari ojentautui uskon varaan ja alkoi kävelemään vettä pitkin. Kuitenkin hän rupesi vajoamaan, kun kiinnitti katseensa siihen, kuinka voimakkaasti tuuli ja kuinka kova myrsky oli. Jeesus tuli ja tarttui häneen sekä sanoi: "Sinä vähäuskoinen, miksi epäilit?" (Matt. 14: 25 - 31).\nKiitollisuus on siis sidoksissa uskoomme. Joko luotamme, että Jumalalla on kaikki hallussa, tai sitten katsomme olosuhteisiimme ja alamme valittamaan, kuinka kaikki on niin kamalaa. Myös minulle on käynyt näin. Mutta koettelemusten keskellä kasvaa myös luottamus Jumalaan. Kun opimme luottamaan siihen, ettei Jumalalle mikään ole mahdotonta, ja että Hän pitää meistä huolen tilanteessa kuin tilanteessa, niin vasta silloin voimme saada rauhan. Tämän rauhan kautta voimme myöskin iloita ja olla kiitollisia. Ilman rauhaa ei ole kiitollisuutta, eikä ilman kiitollisuutta ole rauhaa. Sananlaskuissa sanotaan, että hyvä mieli on kuin alituiset pidot (Snl. 15: 15).\nOlosuhteisiin katsominen, uskossa Jumalan lupauksiin nojautumisen sijaan, on siis epäuskoa. Usko on luja luottamus siihen, mitä toivotaa, ojentautuminen sen mukaan, mikä ei näy (Hebr. 11: 1). Jos olen epäuskoinen, voin sanoa: "Minä uskon, auta minua epäuskossani". Se on rukous, johon Jumala mielellään vastaa. Kun löydämme todellisen rauhan, kiitollisuuden ja ilon elämäämme, niin silloin sitä on vaikea viedä pois, vaikka olosuhteet olisivat mitkä. Luottamus Jumalaan on kaiken A ja O, ja Hän on luvannut pitää meistä huolen, kun turvaamme Häneen. Vaikka joskus tunteemme olisivat ristiriidassa uskomme kanssa, niin meille on annettu Raamattu lohdutukseksi, ja voimme luottaa siihen, että Jumalan lupaukset Hänen Sanassaan ovat totta silloinkin, kun tunteemme väittävät muuta.\nHebr. 12: 3\n"Ajatelkaa häntä, joka syntisiltä on saanut kärsiä sellaista vastustusta itseänsä kohtaan, ettette väsyisi ja menettäisi toivoanne."\nViestin otsikko: Re: Kiitollisuus ja epäusko\nLähetetty: 25. Joulu 2014 17:12\nMuistaakseni joku veli opetti joskus sentapaisesti että siinä ei sanota joka tilasta vaan joka tilassa. [Mielestäni siinä on eroa.] Ajattelen että ikävistä asioista ei tarvi kiittää, mutta ajattelen että 'kiittäkää joka tilassa'.\nKatsoin äsken miten kreikan kielisessä tekstissä on tuo lause 1. tess. 5:18 . Lauseen alkuosa käännettynä: 'kaikessa kiittäkää'\nJa me tiedämme että rakastaville elohimia kaikki yhdessä vaikuttaa hyvään, niille jotka hänen aivoituksensa mukaan ovat kutsutut.\n[room. 8:28 vuoden 1938 käännös hieman korjattuna]\nLähetetty: 25. Joulu 2014 18:13\nNäin minäkin olen kuullut kuin Uuhi selitti. Jossain vaiheessa muistan joidenkin uskovien parissa olleen sellaista, että kiitettiin kaikesta sairaudestakin ja sen sellaisesta. Mutta joka tilassa ja kaiken kärsimyksen keskellä voi toki kiittää, mutta ei niistä kärsimyksistä välttämättä...\nLähetetty: 08. Tammi 2015 23:26\nKiitollisuus on siis sidoksissa uskoomme. Joko luotamme, että Jumalalla on kaikki hallussa, tai sitten katsomme olosuhteisiimme ja alamme valittamaan\nNo rehellisesti täytyy sanoa että itse kyllä sisimmässäni tiedän että kaikki on Jumalan hallussa mutta silti sitä tulee välillä nuristua. En sitten tiedä onko se sitä kasvamattomuutta vai ollaanko me ihmiset vaan sellaisia että aina ei tule näytettyä leveää naamaa kun tulee eteen epämiellyttäviä tilanteita.\nMinusta tärkein pointti on se että syvällä sisimmässään tietää että kaikki on Herran hallussa.\nLähetetty: 23. Marras 2016 13:32\nJeesus lähti kävelemään vetten päällä kohti opetuslastensa venettä. Hän käveli vetten päällä kuin muistutuksena alusta, jolloin Jumalan Henki liikkui vetten päällä (1.Moos.1:2). Jeesus oli tuomassa uutta alkua koko maailmalle, aloittamassa uutta aikakautta, uutta liittoa ihmisen ja Jumalan välillä.\nIhminen pelkää luonnostaan uutta. Opetuslapset itkivät pelosta nähdessään Jeesuksen vetten päällä. Sama pelko valtaa jokaisen ihmisen, kun hän ensimmäistä kertaa kohtaa elävän Jeesuksen sellaisena kuin Hän on. Mutta Jeesus rohkaisee ja lohduttaa: "Älkää pelätkö (Matt.14:27)" ja pelko katoaa. Uusi ihminen saa rohkeuden seurata Herraa, hypätä uskaliaasti uuteen; mustiin aaltoihin tietäen, että Jeesus pitää huolen. "Tule (Matt.14:29)", Hän kutsuu. "Tule... Ja joka janoaa, tulkoon, ja joka tahtoo, ottakoon elämän vettä lahjaksi (Ilm.22:17)."\nRohkean usko hypyn jälkeen jokaiselle tulee myös vaiheita, jolloin katse kääntyy tuuleen ja aaltoihin ja aletaan vajota meren mustaan syvyyteen. Huudamme Herraa pelastamaan ja Hän tarttuu käteemme: "Sinä vähäuskoinen. Miksi epäilit (Matt.14:31)?"


Annen paino tippui 70 kiloa ilman liikuntaa - vain välipalat vaihtoon! - Laihdutus - Ilta-Sanomat\nJulkaistu: 11.11.2013 13:42\nAnne Pajalin vaihtoi makeat välipalat kevyempiin. Lopulta hänen painonsa liki puolittui.\nKolme vuotta sitten Anne Pajalinhttp://www.is.fi/haku/?query=anne+pajalin oli täyttänyt 50 vuotta ja vaaka näytti lähes 147 kiloa. Veren sokeriarvot olivat koholla, polvikivut paljastuivat pahaksi nivelrikoksi.\n- Se oli henkisesti tiukka paikka. Olin itse päästänyt itseni sellaiseen tilanteeseen, että menee jalat alta, Pajalin muistelee nyt.\nYlipaino oli kertynyt pikku hiljaa vuosien varrella. Kun terveys alkoi pettää, Pajalin heräsi. Makean vähentämisestä oli helppo aloittaa.\nSe oli henkisesti tiukka paikka. Olin itse päästänyt itseni sellaiseen tilanteeseen, että menee jalat alta.\n- Söin makeaa ihan hirveästi, karkkia ja pullaa. Pikku hiljaa pystyin vähentämään. Yhtäkkiä huomasin, että ennen päivässä mennyt karkkipussi kestikin viikon. Ja sitten en kaivannut sitä enää ollenkaan.\nPajalin uskoo, että karkkien korvaaminen hedelmillä ja marjoilla auttoi pääsemään eroon makeasta. Kakkua tai pullaa hän ottaa vieläkin, mutta kohteliaisuussyistä, jos sitä kutsuilla tarjotaan. Kotona aviomies saattaa syödä pullaa, mutta se ei häiritse.\n- Jos tekee mieli, otan palasen. Sitten totean, että ei se enää maistu.\nMakunsa on menettänyt myös vaalea leipä. Suklaan hajustakin tulee huono olo. Välipalat olivat ennen Pajalinilla pullaa ja karkkia, eli juuri sitä, mitä kahviloista ja kioskeista helposti tarttui mukaan. Nyt hän ottaa omat välipalat mukaan.\n- Minulla on aina banaani tai täysjyvävälipalakeksejä mukana, jos olen vaikka poissa työpaikalta. On tärkeää, ettei nälkä pääse yllättämään, Pajalin vinkkaa.\nPaastoamaan hän ei missään nimessä kehota. Itse hän selvisi painon pudottamisesta myös ilman liikuntaa.\n- Tein tämän pelkällä ruokavaliolla, minä en urheile. Tukka nousee pystyyn pelkästä ajatuksesta.\nTein tämän pelkällä ruokavaliolla, minä en urheile.\nPajalin kävi neljä kertaa ravitsemusterapeutin vastaanotolla, jossa katsottiin tarkkaan mitä Pajalin syö: mitä rasvoja, kuinka paljon sokeria.\n- Kaloreita en ole laskenut ollenkaan koko aikana, Pajalin kertoo.\nYhteen Pajalin kertoo jääneensä koukkuun: ruokapäiväkirjan pitämiseen. Hän kirjaa edelleen päivittäin ylös, mitä syö.\n- Siitä on tullut uusi salmiakki, Pajalin naurahtaa.\nLaihtumisen myötä paino on lähes puolittunut. Muutos näkyy muussakin kuin vaatteiden koossa.\n- Kolme vuotta sitten en pystynyt itse leikkaamaan varpaankynsiä. Nyt ei teetä tuskaakaan taittua kaksinkerroin, kun ei ole vatsa tiellä.\nMyös polvien oireilu on helpottanut, vaikka nivelrikko ei koskaan parane. Nyt myös keinonivelleikkaus on mahdollinen. Aikaisemmin sitä ei olisi tehty, sillä uudet nivelet eivät olisi kestäneet kuormitusta.\nAnne Pajalin painoi lähes 147 kiloa täyttäessään 50 vuotta.\nPajalin ei usko ihmedieetteihin. (KUVA: Antti Hamalainen)\nOletko pudottanut painoa paljon? Lähetä tarinasi ja ennen-jälkeen -kuvat osoitteeseen liv@iltasanomat.fi. Julkaisemme parhaat tarinat!\nJämähtikö vaaka samaan lukemaan? Tästä tunnistat, onko kehosi oikeasti säästöliekillä 21.5. 12:00\nFitnessin eri muodot – alan asiantuntijat selittävät, mistä on kyse 7.3.2015 15:00


Katjun kannoilla: Joka päivälle oma pipo\nNyt niitä pipoja on taas kertynyt jo joka viikonpäivälle oma pipo ja edelleen ois kiva tehdä lisää. Pipo on niin helppo ja nopea tehdä. Mulla ois näitä itse kehrättyjä lankoja juuri tähän sopivia, onko joku pipoa vailla - nyt voi toivoa ?!\nYritin saada Muppea kiinnostumaan tuosta supikoiratupsusta, mutta ei se kiinnostunut (onneksi?). Niin. Tuo tupsu on metsästetystä supikoirasta ei tarhatusta!\nMalli: Neulo 4/2015, 12. Myssy (78 s)\nLanka: Oma kehräys Lanitium ex Machina BFL kuidusta, väri Lord of the Rings Fangorn\nPukinkonttiin sujahtaa ihana tuubihuivi.\nMalli: Lentävä Lapasen Briossi-kurssimoniste by Kati Nuijanmaa\nLangat: 2 x 50 g kerää Drops Nepal ja 40 g Louhittaren Luolan, Tuulen tytär, väri Ärjy\nMulla on ihanin joulukalenteri ikinä. Wollmeise lankaa tulee pieni pallo joka luukusta. Päätin aloittaa sukat kärjestä - näistä tullee ylipolven mittaiset sukat. Ihanat. Likeen ihan täysillä. Lisäksi on tullut muutakin kivaa, kuten tänään maukkaita, herkullisia pipareita.\nTunnisteet: joulukalenteri, neulonta, valmistuneet 2015


Tahdon Asiat: jälkimaininkeja\nSoitan ja jätän viestin. Lähetän sähköpostin. Soitan seuraavaan numeroon. Jätän seuraavalle viestin. Selaan netin sivustoa ja lähetän sähköpostin. Soitan seuraavaan numeroon ja jätän viestin. Vihdoin joku vastaa. Puhun pitkään, saan muutaman nimen lisää listalleni ja toivonkipinän. Etsin koiranpentua. Saisin koiranpennun ajamalla lähimmälle Humane Societyn toimipisteelle. Saisin sen tänään. Mutta sen pitää olla oikeanlainen, meille sopiva. Samanlainen kuin Koira.\nAamulla laitoin kaikkien kolmen opettajalle sähköpostia. Kerroin viikonlopun tapahtumista ja siitä että todennäköisesti surua käsiteltäisiin myös koulussa. Lapsen surua kun ei voi laittaa hyllylle odottamaan sopivaa hetkeä.\nKolme lasta pitää kiinni elämänsyrjässä vahvasti. M:n surua on kivuliasta katsoa, ja Koiran kuolema poikii luonnollisesti kysymyksiä elämästä yleensä. M:n suru on vahvaa, se nukahtaa mun syliin Koiran panta kädessään. Se mättää jannuja turpaan ja sanoo että sillä on vaan niin paha olla. O suree omalla tavallaan, hiljaa ja läheisyyttä hakien, haen sen koulusta ja se sanoo ensimmäiseksi et oli ihan tyhmää, että kaikki tuntuu ihan tyhmältä ja mikään ei ole kivaa. K:n surun tragikoomisuudelle omistan oman kappaleensa.\nK käsittelee asiaa puhumalla. K käsittelee monia asioita puhumalla, ahdistusta se käsittelee... hmmm... kyseenalaisesti. Iltapäivällä löydän yläkerrasta nahkasohvan johon on viritetty pystyyn kymmenkunta tauluneulaa, ne se sai siitä yläkerran loftin lasten piirustuksille tarkoitetusta seinätaulusta. Tiedän että sitä ahdistaa. Se puhuu loputtomasti ja tauotta. Se toistaa uudestaan ja uudestaan samoja asioita: ”Koira on kuollut. Meidän Koira kuoli. Se on kuollut, eläinlääkäri kuoletti sen. Me ostetaan uusi koira.” Se on ensimmäinen asia minkä K kertoo jokaiselle jonka se kohtaa; ”Meidän koira on kuollut. Se kuoli. Eläinlääkäri kuoletti sen ja nyt me ostetaan uusi koira.” Olen kuullut tän hokeman varmasti satoja ellen tuhansia kertoja. Lauantaina eläinlääkäriasemalla sanoin eläinlääkärille että jannu on autisti, oli pakko sanoa koska muuten K:n mantra olis kieltämättä saattanut vaikuttaa pelottavan tunteettomalta; ”Kuoleeko se oikeesti? Kuolettaako eläinlääkäri sen? Koska se kuolee? Saanko mä nyt uuden koiran? Kuoleeko se nyt? Joko se kuoli? Viedäänkö me se kotiin kun se on kuoletettu? Miten se pääsee sinne omenalehtoon kun se on kuollut?” Se on K:n tapa käsitellä asiaa ja tuo kieltämättä pieniä mustan huumorin pilkahduksia meidän muiden elämään, K:n surun totaalinen epäsovinnaisuus.\nTiputettuani viimeisen kolmikosta koululleen istun autossa ja itken. Haluan ajaa eläinlääkäriasemalle silittämään kuollutta Koiraa. Hillitsen itseni ja ajan omalle lääkärilleni verikokeeseen. Laitan ystävälle tekstarin, pyydän kahville ja sanon ettei musta ole menemään nyt kotiin, kohtaamaan sitä ettei siellä ole ketään vastassa, ei edes peiton alla. Me istutaan kahvilla ja jutellaan kunnes on aika hakea K koulusta. K:n kanssa me ajetaan meidän omalle eläinlääkäriasemalle, kerron että Koiran voi nyt poistaa rekisteristä, se on kuollut lauantai-iltana. Ilman noita kolmea tyhjyys olis tyhjempää - pelottavaa. Nyt meillä ei onneksi ole koskaan ihan hiljaista.\nSoitettuani jokaisen numeron listaltani palaan editoimaan kuvia ja kirjoittamaan. Kirjoittaminen on terapeuttista, editoiminen liki meditatiivista.\nLabels: arki, autismi, elämä, erkka, itse, Koira, kuolema, lauma, suru\nAnonyymi 27. huhtikuuta 2015 klo 21.13\nRakkaitten menettäminen raastaa ja lisän asian raskauteen tuo se, että meillä näissä autismiperheissämme on usein mukana porukalla myös sitä tunnetiloihin juuttumista. Voi olla keskimääräistä vaikeampaa päästä asian yli ja jatkaa tavallista arkea. Mutta kyllä se siitä pikkuhiljaa.\nMun autisminkirjon esikoiseni joutui kohtaamaan rakkaan isänsä menetyksen kuusi-vuotiaana ja nuorempi jannu taaperoiässä. Kyllähän pojat kovasti surivat kuten minäkin. Mutta ajan kanssa siitä toivuttiin kuitenkin. Nyt meillä on suruaika juuri äkillisesti ja yllättäin kuolleesta rakkaasta veljestäni ja koville taas ottaa. Itseäni kuitenkin helpottaa ajatus, että toivuimmehan miehenikin kuolemasta , joten kyllä tästäkin vielä noustaan.\nVoi olla, että kokemus Koiran kuolemasta ja se kuinka lapsetkin kuitenkin sitten siitä selviävät ja suru tulee laantumaan ja lieventymään, tulee auttamaan kokemuksena toipumisesta, kun joskus tulevaisuudessa hekin joutuvat kokemaan vielä suurempia menetyksiä kuten me kaikki ihmiset joudumme vielä tässä ajassa.\nYksis 28. huhtikuuta 2015 klo 10.10\nOsanotto teidän paljon suurempiin suruihin. Koiran kuolema on lapselle hyvä tapa opetella surun käsittelemistä niitä elämän suurempia suruja varten. Niin kulunut kuin se vanha sanonta onkin, on se myös totta; "aika parantaa haavat"\nAnonyymi 28. huhtikuuta 2015 klo 10.38\nKiitos Yksis. Kyllä tuo sanonta tosiaan onneksi pitää paikkansa.\nJutta 28. huhtikuuta 2015 klo 3.39\nNäin on, kuten edellinen kirjoittaja sanoi. Tämä suru on suurin tunnettu ja auttaa sen suuremman käsittelyä. Elämä on matka.\nHeli 28. huhtikuuta 2015 klo 4.59\nOsanottoni Koiran kuoleman johdosta. Rakkaan menettäminen on aina raskasta.\nTörmäsin tässä juuri Britta Teckentrupin kirjaan The Memory Tree (suom. Muistojen puu), joka käsittelee kuolemaa, surua ja sitä miten kuollut jää elämään ystäviensä muistoihin. Poikani päiväkodissa oli luettu kirjaa, joten kävin juuri lainaamassa sen, koska se oli selkeästi tehnyt poikaani suuren vaikutuksen, vaikkei aihe meille nyt ajankohtainen olekaan. Todella kaunis ja koskettava kirja, ehkä siitäkin olisi apua Koiran kuoleman käsittelyyn lapsille? Ainoa negatiivinen asia tuossa kirjassa oli eufemismin "vaipua ikiuneen" käyttäminen kuolemisen sijasta.\nYksis 28. huhtikuuta 2015 klo 10.11\nKiitos vinkistä, taidan heti metsästää meille tän kirjan. Meilläkin on puhuttu kuolemasta kuolemana, ikiunet ja nukkumiset kun on ihan tavallisellekin lapselle vähän häilyviä käsitteitä.


Viikinsaaren teatteriretki lauantaina 21.7.2018 - Kanta-Hämeen Hengitys ry\nViikinsaaren teatteriretki lauantaina 21.7.2018\nHopealinjojen laiva lähtee klo 11.00 Laukontorilta kohti Viikinsaarta.\nEnnen näytöstä nautitaan Viikinsaaren tunnelmallisessa pitsihuvilassa teatterilounas. Lounaaseen sisältyy porkkanaa ja makkaraa ja mitäs muuta. Näytös alkaa klo 14.00.\nNäytöksen jälkeen on aikaa kiertää Viikinsaaren luontopolku, jonka pituus on 1,3 km pitkä. Kesällä 2017 uusitun luontopolun varrella on 14 rastia, joilla kerrotaan saaren luonnosta. Polku on helppokulkuinen, mutta saaren keskellä kulkevaa reittiä voi olla hieman haastavaa kulkea. Saaren ympäri kiertävä leveämpi polku on tasaisempi ja esteettömämpi, mutta kesäteatterin näytösaikoina teatterin kautta ei saa kulkea. Viikinsaaren infosta voi napata veloituksetta tukimateriaalia luontopolun varrelle.\nklo 8.50 Turengin linja-autoasema\nx Pukutehtaan pysäkki\nklo 9.20 Wetterhoff\nklo 9.40 Parola, Säästöpankkitori\nklo 10.00 Iittala, Shell\nMuista pukeutua sään mukaisesti!\nMukaan mahtuu 45 nopeinta ilmoittautujaa.\nTeatteriretki 55 €/hlö. Hintaan sisältyy kuljetukset bussilla ja laivalla, lounas ja musikaalilippu. Ilmoittaudu sitovasti 5.7. mennessä yhdistyksen toimistolle toimisto@kanta-hameen-hengitys.fi tai puh. 0400 164 021.


Kemppinen: Muisti valehtelee enemmän\nYksi muisti valehtelee enemmän kuin tuhat kuvaa.\nTämä on siis vääristelmä Erno Paasilinnan kirjoituksen otsikosta. Erno taisi kirjoittaa poliittisista ja kaupallisista kieroiluista. Minä tarkoitan tässä omaa muistiani.\nSkannaaminen on vauhdissa. Tiedoksi uteliaille. Todella kallis diaskanneri (Braun Multimag) on hintansa arvoinen. Skannaan noin sata diaa ennen kuin selkään rupeaa sattumaan. Tällä hetkellä käytän resoluutiota 2 000, jolloin tiffit ovat 20 – 30 –megaisia. Värkki skannaa suoraan diakelkasta ja jyystää yhtä kuvaa noin minuutin.\nJutun kuva oli minulle itse asiassa järkytys. Muistin toki ja olen tässä blogissakin kertonut isäni suvun pahasta kohtalosta Neuvostoliitossa ja siitä, että isäni kävi äitinsä kanssa Neuvostoliitossa 1959, siis heti kun sinne alkoi päästä.\nHengissä oli varsin laajasta suvusta kaksi isäni tätiä ja yksi serkku. Muut oli joko ammuttu tai näännytetty.\nKuvassa istuvat Katri-täti pyöreissä silmälaseissaan, ja oikealla Hilda-täti, jota itse en koskaan tavanneet. Molemmat olivat olleet kolmeen kertaan Vankileirien saaristossa, Hilda-täti viisi vuotta Kolymassa. Helena-serkku (kuvassa) oli ollut kaivamassa lapsena Stalinin kanavaa. Työ oli hankalaa myös siksi, ettei työkaluja ollut. Oli kaivettava käsin. Tästä Ylen dokumentissa ei mainittu.Kuvassa ovat isäni ja hänen äitinsä-\nAsianomaisten rikos oli siis suomalaisuus. Pietarin luoteispuolella asui pysyvästi ja monessa sukupolvessa tuhansia suomalaisia, ja inkeriläiset lisäksi.\nKuva vaikuttaa niin voimakkaasti myös siksi, etten ollut nähnyt sitä koskaan – ennen kuin eilen. En osaa kuin arvailla, miksi isäni ei koskaan tehnyt tai teettänyt siitä minkäänlaista vedosta. Tämä on skannattu löytämistäni negatiiveista.\nEhkä selitys on kuvissa, joita en pistele blogiin, koska tuskin ne sanovat muille mitään. Siellä on kuvia suvun kotipaikalta Haapakankaan ja Pargalan väliltä Iso-Jukki –nimiseltä paikalta. Talon nimi oli Ristola.\nSamassa nipussa on kymmenkunta kuvaa Terijoelta, muun muassa isäni syntymäkodista, joka oli kai jo silloin, vuonna 1921 rähjäinen mökki, ja sitä samaa noin 40 vuotta myöhemmin. On kuvia isälleni ja hänen äidilleen tutuista poluista ja muutamia kuvia Terijoen hiekkarannoilta eli kartalta katsoen sadan metrin päästä tuosta mökistä.\nToisaalta outoja tunteita herättävät myös valokuvat Kauhavalta 1940- ja 50-luvulta. Olen muistanut joitakin paikkoja väärin. Ulko- ja sisäkuvista tunnen jokaisen esineen, kotoa jokaisen huonekalun ja taulun ja luulen, että nyt osaisin kirjahyllyn valokuvan avulla luetella kirjat yksin kappalein.\nJoissakin tapauksissa kuten tässä menneisyys on nykyisyyttä tärkeämpi. Puolustan ajatustani olla matkustamatta ja käymättä paikoissa, joiden muistot eivät enää näy.\nVanhoissa kuvissa ja kirjoituksissa on joskus se taika. Tuttu, tunnistettu, paljastaa asioiden perimmäisen outouden. (Ei Camusin ”Sivullinen” ollut vain tuota eikä ”muukalainen”, kuten englanninnos sanoo, vaan – outo. Outo ihminen, mies outoudesta.)\nNykyisen käsityksen mukaan outouden säilymislaki pätee vahvassa ja sähkömagneettisessa vuorovaikutuksessa, mutta ei heikossa.\nNimitys on peräisin havainnosta, jossa alkeishiukkanen hajoaa hitaammin kuin olisi odotettavissa.\nMikä on muistin puoliintumisaika?\nPosted by Jukka Kemppinen at perjantaina, marraskuuta 09, 2012\n"Joka ruumiinosalla, sanoin, on oma muistonsa. Pikkuvarpaalla, polvilumpiolla ja korvannipukoilla. Sisäelimistä puhumattakaan. Joka rauhasella ja polyypilla. Joka solulla on omat muistonsa. Olisi valheellista ja sopimatonta liittää niitä Muistelmiin. Joten on vilpittömämpää ja hurskaampaa sanoa: En muista mitään."\n- Torgny Lindgren: Muistissa, s. 12\n(Tammi 2012, Keltainen kirjasto, suom. Liisa Ryömä)\nJK kirjoittaa: "Asianomaisten rikos oli siis suomalaisuus."\nSolzenitsyn 'Vankileirien saaristo ' teoksen mukaan ei ollut asiallisesti kysymys rikoksista, vaan Stalinin rakennustyo tarvitsi tyovoimaa. -- Missas pain on viela kaytossa tallainen halvan tyovoiman hankintamenetelma?\nMahtaako joku ystava taas kirjoittaa, etta Kemppinen on juuttunut Haapakankaalle?\nMinusta on hienoa, etta suvulla on tallaisia suuria historiallisia asioita muistettavaksi.\nOn hyva, etta niita muistellaan ja niihin viitataan.\nToipila lauantaina, 10 marraskuuta, 2012\nOlen kyllä sillä kannalla kunnes toisin todistetaan, ettei semmoista voi muistaa, mitä ei ole ikinä nähnytkään.\nJos ihmiset joskus loppuisivat mutta elämä ei ja yhteiskunnista jäis vaan lait niin jatkaisisivatko mahdolliset uudet ihmiset vanhojen lakien rikkomista elämässään vai säätäisisivätkö uusia, pohti vanginvartija Holger Svensson omaperäisiä oivalluksiaan, joihin hänellä, sivumennen sanoen, näytti olevan taipumusta, saadessaan ties monennenko kerran pahnoilleen taas yhden pyramiidihuijausta yrittäneen "liikemiehen". Että meinaan, ajatteli Holger, siis ikään kuin joku jossain skannailisi todellisuudesta toiseen samoja ihmistyyppejä ikuisesti.\nTässä viimeisimmässä pyramiidin rakentajassa oli tosin se erikoisuus, että hän oli sen rakentanut toimimaan eri valtioden välille budjettirahoituksella, oli Holger kuullut pikkuserkultaan, joka toimitti tuomarin virkaa kansankäräjillä ja joka, tämä taas sivumennen sanoen, oli järjestänyt Holgerinkin vankilaan.\nKirjoittamanne on LÄHIHISTORIAA.\nEmme saisi "viisaudessamme" sitä unohtaa, vaan ottaa opiksemme.\nNaapurin pihassa kasvaa komea koivu, jonka taimi on Terijoelta. Kilpiäisen Unto oli halunnut uuden kotinsa pihaan lapsuuden puun laulamaan ja toi koivunvesan ensi kertaa Terijoella rauhanteon jälkeen käytyään.\nSaunaa lämmittää Kunnaksen Ilkka\nAnna Amnell lauantaina, 10 marraskuuta, 2012\nTämä kirjoitus sai minut itkemään.\nSukulaisesi hymyilevät. Ihmeellinen on ihmisen kyky elpyä hirveistäkin kokemuksista. Kansakunnan laita on huonompi.\nPääsikö suku takasin Pietarin alueelle Stalinin kuoltua?\nAjattelija lauantaina, 10 marraskuuta, 2012\nMutta silti paikoillakin on muistinsa...\nEn ole ikinä kokenut vahvempaa tunnetta, kuin seisoessamme sisarusteni kanssa isäni syntymäkodin raunioilla Metsäpirtin Haapsaaren kylässä. Talon perustuksista kasvoi sylinvahvuiset männyt, mutta koska perustuksen ja navetan perustuksen erotti, sekä näki kyläaukean laskeutuvan pihan reunalta alas kohti Joenmutkaa niin liikutuimme kaikki tuntiessamme miten pieni poika oli juossut melkein 70 vuotta sitten sitä alas äijän taloa kohti.\nMutta ehkäpä isäni ei olisi sitä kertonut meille niin moneen kertaan, jos olisimme asuneet siinä naapurissa jossain toisessa todellisuudessa....\nStalinin kanava. Katsoin tänään tv-dokumentin.\nMieleeni jäi ihmisen muokkaus -teoria. Tapahtuu sitä vieläkin.\nStalin on varmaan "pyörinyt haudassaan jo väkkäräksi".\nSilla johan Marx 'Gothan ohjelman kritiikissa' osoitti, etta ainoa keino ojentaa vankeja on tuottava tyo...\nSolzenitsyn, Vankileirien saaristo, sivu 432.\nNiin, kun kanavan nimikin muutettiin..\nOlisihan se vähän metkaa täälläkin, jos esim. Vääksyn kanavan nimi\nKauhavakuvilla on kyllä yleistä arvoa paikkakunnalla. Olisi suotavaa saada ne nähtäväksi jonnekin. Kirjastossa on ollut useastikin erilaisia näyttelyitä, mutta purkamisen jälkeen niihin ei enää voi yleisö palata. Nuorisohan ei niistä piittaa, ennenkuin pääsee eroon siitä ikäkaudestaan.\nMuistin puoliintuminen on hauska ajatus. Eihän muistomme välttämättä ole puoliksikaan omaa muistamaamme, kerrottu ja kuviteltu muuttu todeksi hyvinkin helposti.\nJäi vielä mainitsematta, että vanhan Nurmen kirjoitukset olisi syytä saattaa myös miden luettavaksi. Paikkakunnalla on ollut kaikenlaisia käsityksiä hänestä, ja lyhyet lainauksesi olivat kunnioitusta herättäviä. Kelpaisivat jopa historian opetukseen kirjoituksen laatunsa puolesta.\nOlen samaa mieltä. Haluaisin mielelläni nähdä tuon arvostamani entisen naapurin kirjoitukset luettavakseni. UR\nKun sanotaan, ettei jotain ole sattunut sitten miesmuistiin, kysymyksessä on alle 5 vuotta.\n5300 vuotta sitten nuolesta kylkeensä saaneen jäämies Ötzin "puoliintunutta muistia" kaivelevat asiantuntijat ovat saaneet sen muistin heräämään sen verran, että tutkimuksissa on todettu geeniensä laajalti levinneen ja sukulaisia löytyy Suomestakin.\nMinusta sekin on hieno asia näiden lähimuisteluiden tueksi.\nOmasta syntymämökistäni, Unimäen lahosta mökintötteröstä olen kysellyt vuosikausia kaikkialta, etteikö kenelläkään sattuisi olemaan kuvaa siitä, mutta ei ole vielä vastaan kävellyt. Koko kömmänä on vain kymmeneen ikävuoteen siinä asuneen pojan muistin varassa ja sehän hataroituu päivä päivältä hämärämmäksi.\nLähimenneisyyteen liittyvien valokuvien tärkeyden näin jotenkin tajuaa vaikka sukuni ei yleviltä kulmilta kotoisin olekaan. Tai oikeastaan kun tarpeeksi kauaksi voisi mennä, niin löytäisihän sitä itsensä geenit siinä matkalla menneisyyteen vaikka millaisista katetdraaleista ja lopuksi afrikkalaisista liaaneista roikkumasta.\nToisaalta monelta kolymalta ovat sukuni jäsenet säästyneet kun syrjäisiä korpia ovat asuttamaan alkaneet. Millaisiahan vainoja pakoon ovatkaan hiihdelleet?\nTapsa lauantaina, 10 marraskuuta, 2012\nNyt kun mediassa on puhuttu tästä yhdestä dosentista, jonka mielestä JK:n tämänpäiväinen postilla olisi varmaankin absudia valehtelua, niin tuolla eräässä toisessa hyvässä blogissa on jo aiemmin tultu siihen tulokseen, että dosentti on tyyppitapaus ns. narsistisesta persoonallisuushäiriöstä.\nHän valehtelee silmää räpäyttämättä mitä tahansa, hän haastaa vastaan väittäjät oikeuteen mielikuvituksellisista syistä, hän itse on syytön pulmunen, hän manipuloi kaikkia hyvin taitavasti - tässä tapauksessa jopa suurvalta Venäjää ja sen ulkoministeriä!\nNyt tuli mieleeni, että itse asiassahan Neuvostoliitto ja sen seuraajavaltio Venäjä kärsivät myös narsistisesta omakuvahäiriöstä!\nMuuten ei voi selittää sitä valehtelun määrää ja härskiyttä, jota siellä on harjoitettu ja harjoitetaan yhä. Esim. vaikkapa, että Suomi aloitti Talvisodan ja Viro liittyi Neuvostoliittoon vapaaehtoisesti.\nMartti Siirala oli oikeassa. Valtiollista psykiatria tässä tarvittaisiin.\nMuistaakseni, kun keräsin talteen foorumille kirjoittamani artikkelini, niin monet noin 4 vuotta vanhat jutut alkoi näyttää oudolle, en muistanut että olisin kirjoittanut. Vaalikauden suuruusluokkaa olisi siis muistini puoliintumisaika.\nTyö oli hankalaa myös siksi, ettei työkaluja ollut. Oli kaivettava käsin.\nHöpöhöpö. Kyllä lapio, hakku ja kottikärryt ovat tähän mennessä työkaluja olleet. Ja jos 200000 punabandiittia kaivaa metrin, niin äkkiäkös sitä on 200 km kasassa.\nKylmä varmasti on ollut kun priimahalot osoittautuivat mädiksi.\nTyyni Meri sunnuntaina, 17 helmikuuta, 2013\nKiitos tärkeästä kirjoituksesta ja valokuvan suuren merkityksen korostamisesta.\nMeille eläkkeelle päässeille suosittelen lähimuistin varmistuspatteria: Ottakaa varmat varmuuskopiot viime vuosien kuvistanne. Kai koneellanne on myös ulkoinen kovalevy. Kun dementian alkuoireet alkavat tuntua, kannattaa katsoa uudelleen ja uudelleen läheisten, tärkeiden tapahtumien, matkojen jne kuvia. Jos aikaa ja tietotekniikan osaamista riittää, kannattaa pahan päivän varalle laittaa kuvien yhteyteen keskeiset tekstitiedot.\nStalinin kanavaa ja vankileirien saaristoa muistellessa heräsi vanha mielenkiintoni: Missä meillä Suomessa mennään suomalaisen kommunismiuskon tilinpäätöksen kanssa ? Olen ollut useita vuosia pois kotimaasta ja jäänyt vähän pimentoon asiassa. Viimeisin havaintoni on, kun dosentti Jari Ehrnroothin asian selvitystä esitettyä/vaadittua edellinen persidenttimme vastasi, ettei tarvita, kyse oli aikakauden maan tavasta ja muusta sellaisesta. Asiasta vaiettanee edelleenkin ? Kukaan ei perään kysy ?


'Tämä biisi tuhoaa urasi', Jenni Vartiaiselle varoiteltiin levy-yhtiössä - tähti avautuu tuotantonsa väripilkusta - Uutiset - Iskelmä\n'Tämä biisi tuhoaa urasi', Jenni Vartiaiselle varoiteltiin levy-yhtiössä - tähti avautuu tuotantonsa väripilkusta\n05.01.2022 21:15 - Iiro Myllymäki\nVuonna 2010 julkaistu Nettiin-kappale on jakanut mielipiteet voimakkaasti. Jenni Vartiaisen mielestä hömppäkuoren alla on tärkeä sanoma, jonka hän ehdottomasti halusi laulaa.\nJenni Vartiainen, 38, tunnetaan tummasävyisten ja kohtalokkaiden laulujen tulkitsijana, mutta hänen tuotannostaan löytyy myös toisenlaisia esimerkkejä. Naisen tuotannon mielipiteitä jakavimmasta päästä löytyy vuoden 2010 megamenestyneen Seili-albumin toinen single Nettiin. Teemu Brunilan kirjoittamassa kappaleessa kuvaillaan tilannetta, jossa ex-kumppani on kostanut laulun kertojalle jakamalla intiimejä kuvia netissä.\nJenni Vartiainen tajusi kappaleen riskialttiin luonteen jo kuultuaan pienen pätkän biisin varhaista versiota Brunilalta.\n- Ajattelin, että tämä voi mennä ihan metsään tai tästä tulee ihan mieletön, Vartiainen kertoo Iskelmän haastattelussa.\nKuuntelijasta riippuen molemmat vaihtoehdot ovat selvästi toteutuneet. Vartiainen tietää, että joillekin kyseessä on hänen tuotantonsa lempparibiisi, toisille taas ehdoton inhokki. Paitsi koko kappaleen teema, myös sen yksittäiset sanavalinnat ovat huomiota herättäviä. Kappaleessa nimitellään eksää munapääksi ja kerrotaan, miten ”joku Ilpo mua katselee ja itseään koskettelee”.\n- Tässä laulussa on vähän jotain törkeää. Se on kiva irtiotto tuotannossani, Vartiainen sanoo.\nKaikki eivät olleet Jenni Vartiaisen levy-yhtiössä Warnerissa kappaleen julkaisemisen puolella.\n- Yksi levy-yhtiön edustaja halusi käyttää veto-oikeuttaan, että tätä biisiä ei koskaan julkaista, koska tämä tuhoaa urani. Meillä oli paljon polemiikkia, voiko siellä olla Ilpo, joka koskettelee itseään. Pidin pääni ja sanoin, että tästä ei saa muuttaa mitään ja tämä tulee ulos joko tällaisenaan tai ei ollenkaan, Vartiainen sanoo.\nVartiaisella itsellään oli alusta asti kappaleesta vahva tunne, että tämän hän haluaa laulaa. Hilpeän tunnelman, keveän melodian ja kulmia kohottavan lyriikan alla on vakava sanoma.\n- Minulla oli ollut stalkkereita perässä siihen aikaan ja kaikkea muutakin sellaista tapahtumaa. Pystyin itse samastumaan tähän tarinaan tosi vahvasti. Minusta tämä oli tosi tärkeä laulu laulaa. Kaiken sen hömpän alla on vahva sanoma. Siinä tehdään näkyvämmäksi ilmiötä, kun kostetaan intiimeillä kuvilla.\nVartiainen on aiemmin puhunut kappaleesta muun muassa Helsingin Sanomien haastattelussa vuonna 2020. Tuolloinkin Vartiainen viittasi siihen, että hänellä on omakohtaista kokemusta siitä, mistä hän kappaleessa laulaa.\n- Mä en voinut tehdä siitä Ilposta kompromissia, koska se oli totta ja se tapahtui mulle, Vartiainen sanoi.\nVartiainen kertoo Iskelmälle, että kappaleesta on tullut hänen mielestään jonkinlainen klassikko, etenkin keikoilla.\n- Se saa ihmiset riehaantumaan.\nLue myös: Mikä hittibiisi äänitettiin nuhassa? Mikä syntyi tavaratalon hississä? Jenni Vartiainen paljastaa\nLue myös: Paula Vesala täyttää 40 vuotta! Näin ylistetty monilahjakkuus on muuttunut


Volkswagen Golf Comfortline 2,0 TDI Blue 5ov DSG (MY14) Viistoper� 2014 - Vaihtoauto - Nettiauto\nComfortline 2,0 TDI Blue 5ov DSG (MY14)\nID 8319869. Sininen viistoper� henkil�auto\nVolkswagen Golf Comfortline 2,0 TDI Blue 5ov DSG (MY14)\nTurvallisuusAjonvakautusj�rjestelm�Xenon-ajovalotSis�tilat ja mukavuudetIlmastointi: ManuaalinenKeskuslukitusOhjaustehostinPenkinl�mmittimetPys�k�intitutkaVakionopeudens��dinElektroniikka��nentoistoj�rjestelm�: CDMuutMonitoimiohjauspy�r�Polttoainek�ytt�inen lis�l�mmitinTekniset tiedotTeho: 110 kW / 150 HvCO2-p��st�t: 119 g/kmHuippunopeus: 212 km/hKiihtyvyys (0-100): 8,6 sHenkil�m��r�: 5Ovien lkm: 5Kulutus: Kaupunki: 5.40 l/100kmMaantie: 4.10 l/100kmYhdistetty: 4.50 l/100kmOmamassa: 1 376 kgKokonaismassa: 1 880 kgVetomassa (jarrullinen): 1 600 kg\nIlmastointi, manuaalinen, ESP-ajonvakautusj�rjestelm�, Vakionopeudens��din, Radio Composition Media Bluetooth Kosketusv�rin�ytt� 5,8. CD- ja MP3-toisto, AUX-IN- ja USB-liitin, SD-muistikorttipaikka. 4x20 W, 8 kaiutinelementti�() - Matkapuhelinvalmius Bluetooth. Vaatii puhelimelta Hands Free Profile -tuen. Bluetooth-audiotoisto() / Trendline tilattava my�s keskikyyn�rnojaLue lis�� »Ilmastointi, manuaalinen, ESP-ajonvakautusj�rjestelm�, Vakionopeudens��din, Radio Composition Media Bluetooth Kosketusv�rin�ytt� 5,8. CD- ja MP3-toisto, AUX-IN- ja USB-liitin, SD-muistikorttipaikka. 4x20 W, 8 kaiutinelementti�() - Matkapuhelinvalmius Bluetooth. Vaatii puhelimelta Hands Free Profile -tuen. Bluetooth-audiotoisto() / Trendline tilattava my�s keskikyyn�rnoja), Radio/CD-soitin, Polttoainek�ytt�inen lis�l�mmitin. Kauko-ohjain ja ajastin., Avaimeton lukitus- ja k�ynnistysj�rjestelm� Keyless Access, Takasivulasit ja takalasi tummennettu, Monitoimin�ytt� Premium. V�rin�ytt�,Servotronic, nopeuden mukaan muuttuva ohjaustehostin,Laajennettu elektroninen tasauspy�r�st�nlukitus XDS,Aktiivihiilinen sis�ilman suodatin,Nahkaverhoiltu monitoimiohjauspy�r�,Isofix-kiinnikkeet,Kannellinen keskikonsolin lokero,Etuistuimissa korkeudens��t�,Istuinl�mmitys molemmissa etuistuimissa,S�hk�iset ikkunannostimet,Korinv�rinen kojelauta,Keskikyyn�rnoja edess�,Korinv�riset ovenkahvat ja peilikotelot,Peilipaketti,Toinen 12 V virtapistoke kuljettajan istuinrungossa,Rengaspaineen mittausj�rjestelm�,Etuistuimissa ristisel�ntuen s��t�,Peruutustutka edess� ja takana,Takalasien pesin / pyyhin,Vakionopeuss��din. Nopeudenrajoitin,Ajovalojenpesimet,T�ysautomaattinen ilmastointilaite Climatronic. L�mp�tilan s��t� kahdelle alueelle.,Polttoainek�ytt�inen seisontal�mmitin kellolaitteella ja kauko-ohjaimella,Dynaamiset Bi-Xenon -ajovalot. Ajotilanteen mukaan s��tyv�t. Kulmavalotoiminto. LED-p�iv�ajovalot,Paikallaanpitoavustin Auto Hold,Comfort-paketti: Piilota »\n25 900 € Volkswagen Golf 2.0, '15, 44 tkm\n25 900 € Volkswagen Golf 2.0, '13, 35 tkm\n27 900 € Volkswagen Golf 2.0, '13, 68 tkm\n28 900 € Volkswagen Golf 2.0, '14, 57 tkm\n29 500 € Volkswagen Golf 2.0, '13, 55 tkm\n31 900 € Volkswagen Golf 2.0, '14, 37 tkm


Maiju maailmalla: Frederik\nArtisti, jota tulevana perjantaina on pakko kuunnella. Jos ei nyt, niin ei koskaan. Jonkun mielestä paras vaihtoehto saattaisi olla tuo "ei koskaan", mutta jos tietyn iän kunniaksi on kerta tehty laulu, niin pitää sitä kuunnella. Jos ei muuten, niin kohteliaisuudesta artistia ja säveltäjää kohtaan. Pitäähän laulu osin paikkansakin; takana on luja putki rilluvuosien. Pikkuveljeni täytti tänään 18, eikä seuraa siskonsa jalanjälkiä alkoholihuuruiseen täysi-ikäisyyteen. Velipoika ei aio edes juhlia, vaan odottaa minua kylään kesällä, jotta voimme sitten yhdessä juhlia. Aika söpöä!\nSuomeen ollaan kesällä menossa, mutta lippuja ei vielä ole. Saamme käyttöön appivanhempien VISA-pisteet, joilla saa ostettua lahjakortin matkatoimistoon. Lennot Suomeen netistä varattuna maksavat noin 800 dollaria. Matkatoimiston kautta varattuna 1400. Voisiko joku selittää, mihin tuo 600 dollaria sitten menee? Matkatoimiston pussiin, olettaisin, mutta raja kaikella.. Matkatoimisto veloittaa noin puolen tunnin työstä 600 dollaria, ja sitten ihmetellään miksi kukaan ei enää käytä matkatoimistojen palveluja, vaan matkat varataan netin kautta omatoimisesti. On syy ja sitten seuraus ja sitten syy taas ja ympäri mennään ja yhteen tullaan.\nKävin tutustumassa kaupungin jätevedenpuhdistamoon ja vesilaitokseen, appiukon työtuttava on siellä töissä. Valtavan hieno laboratorio niillä onkin, moderni ja ah niin siisti. Toivon pääseväni sinne työharjoitteluun koulun kautta! Täällä Kanadassa paras mahdollinen työpaikka on kaupungin tai provinssin rahoittama työ, sillä edut ja oikeudet ovat sillä sektorilla kunnossa. Yksityisessä firmassa saattaa tienata enemmän, mutta työntekijäliittojen heikon aseman takia työntekijöillä ei juuri ole turvaa tai oikeuksia. Kaupungin vesilaitos olisi siis unelmatyöpaikka. Ja ei, en olisi 10 vuotta sitten uskonut tähtääväni vesilaitoshommiin. Suunnitelmissa oli lähinnä diabeteksen parantaminen ym. Jos olisin optimisti, pettyisin karvaasti nykytilannetta tutkaillessani. Onneksi olen säästänyt itseni moiselta, ja olen läpi vuosien valmistautunut pettymyksiin ja epäonnistumisiin.\nLähettänyt Maiju klo 18.54\nTunnisteet: ikäkriisi, kesäloma, perhe, työnhaku\nHyvä Maju!! Susta on kehkeytynyt todellinen optimisti näiden rilluvuosien aikana. Huomena on sitten kunnon pirskeet tiedossa ja minä kyllä samaistun sun veljeen sikäli, että itsekin odotan sua tänne että voidaan sitten yhdessä juhlistaa meidän kolmekymppisyyttä. :)\n17. maaliskuuta 2011 klo 0.18\nJes, optimismia on harjoiteltu nyt lähes kolme vuosikymmentä, eli se alkaa jo sujua aika kivasti. yhd juhl!\nAina vaan pahenee - nyt kannattaa kuunnella myös Kike Elomaata! ;-)\n"Voit aina taatusti luottaa naiseen kolmekymppiseen\nKauniisti kun pyytää saa hänet seurakseen\nSä vaaditko naisen vai diskoperhosen\nJos sä tyylikkyyttä tahdot luota kolmekymppiseen!"\n(Kolmekymppinen nainen, Säv. B. Sahlin, suom. san. K. Salminen, sov. J. Koivisto)\n22. maaliskuuta 2011 klo 11.50\nKiitokset kaimaanille, onnitteluista siis ainakin. Kiken biisiä en ookkaan (onneksi?) koskaan kuullut, pitänee ottaa YouTube avuksi :) Tyylikkäästi siis jatkan kolmikymppisenä oloa!\nSitä haluaa, mitä ei saa\nAsioita, joita ei ole


Abb Impressivo Valonsäädin 6519U, Ei.muuntajasäädin, 40-550VA, koje. Sopii 230V hehku- ja halogeenilampuille - Talotarvike.com\nEtusivu > Sähkö > Kytkimet, pistorasiat ja säätimet > Abb Impressivo -sarja > Säätimet ja Tunnistimet > Valonsäätimet > Abb Impressivo Valonsäädin 6519U, Ei.muuntajasäädin, 40-550VA, koje. Sopii 230V hehku- ja halogeenilampuille\nAbb Impressivo Valonsäädin 6519U, Ei.muuntajasäädin, 40-550VA, koje. Sopii 230V hehku- ja halogeenilampuille\nKuvaus: Säädin elektronisille pj-halogeenimuuntajille 40-550 VA, koje. Painokytkin, vaihtokosketin. Nimellisjännite: 230 V/50 Hz. Elektroninen oikosulku- ja ylikuormitussuojaus.


Audeista löytyi uusi huijausohjelmisto – koskee myös bensamalleja - Lifestyle - MTV.fi\nAudeista löytyi uusi huijausohjelmisto – koskee myös bensamalleja\nLifestyle > Autot Julkaistu 07.11.2016 09:59\nVolkswagen-konsernin päästöskandaalille ei näy loppua. Shutterstock\nYhdysvaltain viranomaiset ovat löytäneet tietyistä Audi-malleista ohjelmiston, joka rajoittaa auton hiilidioksidipäästöjä testitilanteessa, uutisoi saksalaista Bild am Sonntag -lehteä lainaava Automotive News Europe.\nKalifornian ilmanlaatua valvova viranomainen on saksalaislehden mukaan havainnut automaattivaihteistoilla varustetuissa Audeissa auton hiilidioksidipäästöjä manipuloivan laitteen. Laitteet ja ohjelmistot havaittiin viime kesänä suoritetuissa tutkimuksissa.\nLaitetta uskotaan käytetyn niin diesel- kuin bensiinikäyttöisissäkin autoissa – myös Euroopassa.\nBild am Sonntagin mukaan kesällä löydetty laite yhdessä ohjelmistonsa kanssa havaitsi, mikäli auto oli testipenkissä ja rajoitti hiilidioksidipäästöjä enemmän kuin se teki tosielämän olosuhteissa.\nVirallisissa päästötesteissä auton ohjauspyörää ei käännetä lainkaan, joten laitteiston oli helppo tulkita, onko kyseessä testitilanne vai todellinen ajo. Mikäli rattia ei käännetty, muutti laite auton vaihteiston toimintaa niin, että hiilidioksidia vapautui vähemmän.\nLaitteistoa uskotaan käytetyn ainakin Audi A6:ssa, A8:ssa sekä Q5:ssä. Audi kuitenkin lopetti lehden tietojen mukaan huijauslaitteiston käyttämisen viime kesänä ja hyllytti useita kyseisten autojen parissa työskennelleitä insinöörejä.\nBild am Sonntag ei nimennyt tiedolleen lainkaan lähteitä, eivätkä Kalifornian viranomaiset tai Audin edustajat kommentoineet lehden tietoja.\nTalvi yllätti autoilijat myös Venäjällä – karmeaa luistelua! Onko Uber rasistinen? Tutkimus: Tummaihoiset joutuvat odottamaan pidempään